# Priopćenje Stožera civilne zaštite DNŽ, 31. ožujka 2020. godine

Prema posljednjim podacima u Dubrovačko-neretvanskoj županiji ukupna brojka zaraženih je 39. Hospitalizirano je deset pozitivnih pacijenata, tri pacijenta su prethodno prebačena u respiratorni centar KBC-a Split i njihovo stanje je teško, ali stabilno. Izliječene su dvije osobe. Ukupno je poslano 296 uzorka na analizu. Jučer je poslano 20 uzoraka, a njih 5 je pozitivno dok se četiri nalaza još očekuju. Danas je na analizu poslano 38 uzoraka. U kućnoj izolaciji su 24 pozitivne osobe.

U posljednja 24 sata nije utvrđeno kršenje samoizolacije, a od početka pandemije to je ukupno 14 slučajeva kršenja mjere samoizolacije.

Prema podacima lučkih uprava nije bilo uplovljavanja velikih brodova sa stranim putnicima.

U Zračnoj luci Dubrovnik i dalje radi samo nužno osoblje.

Podsjećamo kako su Hrvatska psihološka komora i Hrvatsko psihološko društvo osigurali telefonsku liniju za sve kojima u ovoj situaciji treba psihološka pomoć. Kontakt telefon za našu županiju je 091 544 44 33.